જીવનમાં કદી નિરાશાના વાદળને ચિત્તના આકાશમાં ફરકવા દેશો નહી. જો જીવનમાં શાંતિ મેળવવા ઇચ્છતા હો, જીવનની મસ્તીમાં જીવવા માગતા હો, જો તમારે જીવનને સંગીતમય બનાવવું હોય તો, જો તમારું કલ્યાણ ઇચ્છતા હો તો સમજી લો કે કર્મનો હેતુ માત્ર વિષયભોગ જ નથી, કર્મનો હેતુ છે જે જીવન પ્રાપ્ત થયું છે, તેના દ્વારા એવું જીવીએ કે ભવિષ્યમાં ભવોભવના ચક્રમાંથી બહાર નીકળી જઈએ. હંમેશા ભગવાનનું નામ-સ્મરણ કરવામાં આવે તો તમારામાં એક સકારાત્મક ઊર્જાની પ્રાપ્તિ થશે.